CELEX: 52014DP0077
Language: da
Date: 2014-02-05 00:00:00
Title: Europa-Parlamentets afgørelse af 5. februar 2014 Den Europæiske Centralbanks forslag til udnævnelse af næstformanden for Den Europæiske Centralbanks tilsynsråd (N7-0003/2014 — C7-0017/2014 — 2014/0900(NLE))

24.3.2017   
            
            
               DA
            
            
               Den Europæiske Unions Tidende
            
            
               C 93/258
            
         P7_TA(2014)0077
   Udnævnelse af næstformanden for Den Europæiske Centralbanks tilsynsråd
   Europa-Parlamentets afgørelse af 5. februar 2014 Den Europæiske Centralbanks forslag til udnævnelse af næstformanden for Den Europæiske Centralbanks tilsynsråd (N7-0003/2014 — C7-0017/2014 — 2014/0900(NLE))
   (Godkendelse)
   (2017/C 093/47)
   
      Europa-Parlamentet,
   
               —
            
            
               der henviser til Den Europæiske Centralbanks forslag af 22. januar 2014 til udnævnelse af næstformanden for Den Europæiske Centralbanks tilsynsråd (N7-0003/2014),
            
         
               —
            
            
               der henviser til artikel 26, stk. 3, i Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1),
            
         
               —
            
            
               der henviser til den interinstitutionelle aftale mellem Europa-Parlamentet og Den Europæiske Centralbank om de praktiske betingelser for udøvelsen af demokratisk ansvarlighed og tilsyn i forbindelse med udførelsen af de opgaver, som overdrages til ECB inden for rammerne af den fælles tilsynsmekanisme (2),
            
         
               —
            
            
               der henviser til sin forretningsorden,
            
         
               —
            
            
               der henviser til betænkning fra Økonomi- og Valutaudvalget (A7-0086/2014),
            
         
               A.
            
            
               der henviser til, at artikel 26, stk. 3, i forordning (EU) nr. 1024/2013 fastsætter, at Den Europæiske Centralbank (ECB) skal forelægge Parlamentet sit forslag til udnævnelse af næstformanden for sit tilsynsråd, og at næstformanden udvælges blandt medlemmerne af ECB’s direktion;
            
         
               B.
            
            
               der henviser til, at 26, stk. 2, i forordning (EU) nr. 1024/2013 fastsætter, at udpegelser til tilsynsrådet i henhold til denne forordning skal overholde principperne om kønsmæssig balance, erfaring og kvalifikationer;
            
         
               C.
            
            
               der henviser til, at Det Europæiske Råd den 21. januar 2014 udpegede Sabine Lautenschläger til medlem af ECB's tilsynsråd i overensstemmelse med artikel 283. stk. 2 i traktaten om Den Europæiske Unions funktionsmåde;
            
         
               D.
            
            
               der henviser til, at ECB ved skrivelse af 22. januar 2014 forelagde Europa-Parlamentet et forslag til udnævnelse af Sabine Lautenschläger som næstformand for ECB's tilsynsråd for en periode på fem år;
            
         
               E.
            
            
               der henviser til, at Europa-Parlamentets Økonomi- og Valutaudvalg efterfølgende foretog en bedømmelse af den foreslåede kandidats kvalifikationer, navnlig på baggrund af kravene i artikel 26, stk. 2 og 3, i forordning (EU) nr. 1024/2013; der henviser til, at udvalget i forbindelse med denne bedømmelse modtog et CV fra den foreslåede kandidat samt hendes svar på et skriftligt spørgeskema;
            
         
               F.
            
            
               der henviser til, at udvalget den 3. februar 2014 afholdt en høring med den foreslåede kandidat, hvor hun efter en indledende redegørelse besvarede spørgsmål fra udvalgets medlemmer;
            
         
            
               1.
            
            
               godkender ECB's forslag til udnævnelse af Sabine Lautenschläger som næstformand for ECB's tilsynsråd;
            
         
            
               2.
            
            
               pålægger sin formand at sende denne beslutning til Den Europæiske Centralbank, Rådet og medlemsstaternes regeringer.
            
         
      (1)  EUT L 287 af 29.10.2013, s. 63.
   
      (2)  EUT L 320 af 30.11.2013, s. 1.